Diari Oficial de la Generalitat Valenciana


Sumari del DOGV 7361, del 16-09-2014 (2014/8334)

Notificacio de la sentència dictada en el procediment ordinari número 553/2013.
-------------------------------------------------------------------------------

### Dades del document

Número de DOGV
:   7361

Data del DOGV
:   16-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8334


Organisme emissor
:   Jutjat de Primera Instància i Instrucció Número 3 de Sueca

Tipus de document
:   Edicte

Notificacio de la sentència dictada en el procediment ordinari número 553/2013. [2014/8334]  
Patricio Arribas Atienza, secretari del Jutjat de Primera Instància i Instrucció número 3 de Sueca, mitjançant este edicte faig saber que en este jutjat del meu càrrec se seguixen actuacions de procediment ordinari 553/13, seguit a instàncies de la procuradora senyora Bru Fenollar, en nom i representació d'Enrique Costa Martínez, contra Rosa Olivert Chornet, actualment en parador desconegut, s'ha dictat sentència, la dispositiva copiada de la qual és, literalment, com seguix:  
«Dispositiva  
Estime la demanda presentada per Elisa Bru Fenollar i declare:  
1r. Que els propietaris de la finca registral 14.392 són els mateixos que els propietaris de la finca registral 14.384, és a dir, Enrique Costa Martínez i Carmen Cerveró Costa.  
2n. Que la finca registral 14.392 està inclosa en la finca registral 14.384 del Registre de la Propietat de Cullera la superfície de la qual seria de 1.101,50 m², per la qual cosa procedix la cancel·lació de la inscripció de la finca registral 14.392 del Registre de la Propietat de Cullera.  
3r. Condemne Rosa Olivert Chornet a sotmetre's a estes declaracions i al pagament de les costes del procediment.  
A l'efecte de donar el degut compliment a allò que s'ha declarat, que expediu un manament a la Gerència del Cadastre perquè es modifique la parcel·la en la seua base de dades d'acord amb la situació i delimitació fixada en el pla aportat per la part demandant junt amb l'escrit de demanda com a document nou, deu i onze i que es lliure el corresponent manament al Registre de la Propietat de Cullera perquè es realitzen les alteracions conforme el que s'indica anteriorment.  
Contra esta sentència pot interposar-se recurs d'apel·lació per mitjà de la presentació per la part recurrent de recurs d'apel·lació en el termini de 20 dies a comptar del següent a la seua notificació i amb compliment del que establix l'article 278 de la nova LEC, i se l'informa que per a recórrer ha de constituir el depòsit de 50 - en el compte de depòsits i consignacions d'este jutjat, obert en el Banesto número 4368/0000/00/000553/2013, en virtut del que disposa la Llei Orgànica 1/2009 de 3 de novembre, per la qual es modifica la Llei Orgànica 6/1985 d'1/07 del Poder Judicial (BOE 04.11.2009), amb l'advertència d'inadmissió del recurs en cas de no verificar-ho.  
Així, esta és la meua sentència, que pronuncie, mane i firme».  
I atés que la demandat, Rosa Olivert Chornet, es troba en parador ignorat, expedisc este edicte a fi que li valga de notificació de forma deguda.  
  
Sueca, 20 de febrer de 2014.- El secretari judicial: Patricio Arribas Atienza.